**Adam Gaudette** (s. 3. lokakuuta 1996 Braintree, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue St. Louis Bluesissa. Hän on pelipaikaltaan keskushyökkääjä. Gaudette laukoo oikealta.

Pelityyli
---------

*The Sports Forecaster* -sivuston mukaan Gaudettella on erinomaiset hyökkäyspään vaistot ja hyvä runko. Hän osaa pelata monipuolisesti ja on käyttökelpoinen jokaisessa tilanteessa. Gaudette on myös joukkueelleen käänteentekevä pelaaja. Hänen tulisi kuitenkin hyödyntää kokoaan paremmin ja lisätä voimaa maksimoidakseen potentiaalinsa NHL-tasolla. Gaudettella on parannettavaa myös aloituksissa ja puolustuspelaamisessa.

Ura
---

### Seuraura

Gaudette kävi high schoolin Thayer Academyssa, jonka jälkeen Cedar Rapids RoughRiders varasi hänet USHL:n varaustilaisuudessa 2014. Gaudette siirtyi joukkueeseen kaudeksi 2014–2015. Hän voitti RoughRidersin sisäisen tehotilaston lukemalla +23.

Vancouver Canucks varasi Gaudetten viidennellä kierroksella 149. pelaajana NHL:n varaustilaisuudessa 2015. Vuosina 2015–2018 hän kävi Northeastern Universityn yliopistoa. Gaudette oli *Freshman -vuotenaan* 2015–2016 12 osumallaan joukkueen kolmanneksi paras maalintekijä. Hän ratkaisi NU:lle Hockey Eastin mestaruuden tehtyään joukkueen 5–4-voittomaalin Boston Collegea vastaan NCAA:n ssemifinaalissa. *Sophomore -vuotenaan* 2016–2017 Gaudette oli joukkueensa toiseksi paras maalintekijä ja kolmanneksi paras pistemies tehoilla 26+26=52. Hän sijoittui myös koko Hockey Eastin maalipörssissä toiseksi joukkuetoverinsa Zach Aston-Reesen jälkeen sekä jakoi pistepörssin neljännen sijan Notre Damen Anders Bjorkin ja Lowellin Joseph Gambardellan kanssa. Gaudette valittiin kauden päätteeksi sarjan kolmanteen tähdistökentälliseen.

*Junior -vuotenaan* 2017–2018 Gaudette nousi Northeasternin varakapteeniksi. Hän voitti tehoilla 30+30=60 koko NCAA:n piste- ja maalipörssin. Gaudette valittiin kauden päätteeksi Hockey Eastin vuoden pelaajaksi, palkittiin eniten ottelutähtiä keränneenä pelaajana Three Stars Awardilla sekä valittiin sarjan ensimmäiseen tähdistökentälliseen. Hänet palkittiin myös koko NCAA:n parhaana pelaajana Hobey Baker Awardilla.

Yliopistokautensa päätteeksi, maaliskuussa 2018 Gaudette teki kolmivuotisen tulokassopimuksen Vancouver Canucksin kanssa. Hän liittyi heti seuran NHL-joukkueen vahvuuteen. Gaudette teki NHL-debyyttinsä runkosarjan viidenneksi viimeisellä kierroksella 30. marraskuuta 2018 Edmonton Oilersia vastaan. Hän sai ottelussa jääaikaa 10.39 minuuttia. Gaudette pelasi kevään aikana NHL:ssä viisi runkosarjaottelua ilman tehopisteitä.

Lokakuussa 2020 Gaudette teki Canucksin kanssa yksivuotisen ja 950 000 dollarin arvoisen jatkosopimuksen.

Huhtikuussa 2021 Canucks kauppasi Gaudetten Chicago Blackhawksiin vaihdossa Matthew Highmoreen.

Heinäkuussa 2021 Gaudette solmi vuoden ja arvoltaan 997 500 dollarin jatkosopimuksen Blackhawksin kanssa.

Marraskuussa 2021 Senators asetti Gaudetten waiwers-listalle, josta Ottawa Senators poimi hänet joukkueeseensa.

### Maajoukkueura

Gaudette pelasi alle 19-vuotiaiden World Junior A Challengessa vuonna 2014, jolloin hän voitti kultaa. Hän myös pelasi vuoden 2022 jääkiekon MM-kisoissa.

Muuta
-----

Gaudetten pikkuveljet Brady ja Cam pelaavat NAHL-junioriliigan Northeast Generalsissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | Cedar Rapids RoughRiders | USHL | 50 | 13 | 17 | 30 | 55 | 3 | 0 | 0 | 0 | 4 |
| 2015–2016 | Northeastern Univ. | H-East | 41 | 12 | 18 | 30 | 20 | – | – | – | – | – |
| 2016–2017 | Northeastern Univ. | H-East | 37 | 26 | 26 | 52 | 20 | – | – | – | – | – |
| 2017–2018 | Northeastern Univ. | H-East | 38 | 30 | 30 | 60 | 41 | – | – | – | – | – | Ykköstähdistö |
|  | Vancouver Canucks | NHL | 5 | 0 | 0 | 0 | 0 | – | – | – | – | – |
| 2018–2019 | Vancouver Canucks | NHL | 56 | 5 | 7 | 12 | 18 | – | – | – | – | – |
|  | Utica Comets | AHL | 14 | 5 | 6 | 11 | 12 | – | – | – | – | – |
| 2019–2020 | Vancouver Canucks | NHL | 59 | 12 | 21 | 33 | 37 | 10 | 0 | 0 | 0 | 2 |
|  | Utica Comets | AHL | 2 | 1 | 0 | 1 | 0 | – | – | – | – | – |
| 2020–2021 | Vancouver Canucks | NHL | 33 | 4 | 3 | 7 | 12 | – | – | – | – | – |
|  | Chicago Blackhawks | NHL | 7 | 1 | 3 | 4 | 0 | – | – | – | – | – |
| 2021–2022 | Chicago Blackhawks | NHL | 8 | 1 | 1 | 2 | 4 | – | – | – | – | – |
|  | Ottawa Senators | NHL | 50 | 4 | 8 | 12 | 13 | – | – | – | – | – |
| 5 kautta | yhteensä | NHL | 218 | 27 | 43 | 70 | 84 | 10 | 0 | 0 | 0 | 2 |
| 2 kautta | yhteensä | AHL | 16 | 6 | 6 | 12 | 12 | – | – | – | – | – |

Lähteet
-------

* Adam Gaudette The Internet Hockey Databasessa (englanniksi)
* Adam Gaudette *Elite Prospects*. Everysport Media Group AB.  (englanniksi)

### Viitteet

1. 1 2 3  Adam Gaudette The Internet Hockey Databasessa (englanniksi)
2. ↑  Adam Gaudette Stats, Profile, Bio, Analysis and More *sportsforecaster.com*. XML Team Solutions, LLC. Viitattu 8.4.2018. (englanniksi)
3. 1 2 3 4 5 6  Adam Gaudette *Elite Prospects*. Everysport Media Group AB.  (englanniksi)
4. ↑  After long wait to play, Northeastern holds off Boston College in semifinal *USCHO.com*. BOSTON:  U.S. College Hockey Online. Viitattu 8.4.2018. (englanniksi)
5. ↑  Hurmerinta, Eero: Borgström joutui pettymään – Adam Gaudette voitti Hobey Baker Awardin *Jatkoaika.com*.  7.4.2018. Jatkoaika r.y. Viitattu 8.4.2018.
6. ↑  Canucks sign Adam Gaudette  26.3.2018. Vancouver, B.C.:  Vancouver Canucks. Viitattu 8.4.2018. (englanniksi)
7. ↑  Canucks kiinnitti Yhdysvaltain yliopistosarjan piste- ja maalipörssin voittajan − "Hän on todella lahjakas pelaaja" *Jatkoaika.com*.  26.3.2018. Jatkoaika r.y. Viitattu 8.4.2018.
8. ↑  Edmonton Oilers – Vancouver Canucks – March 30th, 2018 *NHL.com*.  30.3.2018. National Hockey League. Viitattu 8.4.2018. (englanniksi)
9. ↑
10. ↑
11. ↑
12. ↑